הרי אקאישי

הרי אקאישי (ביפנית: 赤石山脈), או האלפים הדרומיים (南アルプス), הם רכס הרים השוכן במרכז האי הונשו, יפן. הרכס משתרע לאורך המחוזות נאגנו, יאמאנאשי ושיזואוקה. יחד עם הרי הידה (האלפים הצפוניים) והרי קיסו (האלפים המרכזיים), יוצרת הקבוצה את האלפים היפניים.

מקור השם
בקצה הדרומי של הרי אקאישי זורם נהר אקאישי, ולאורך גדותיו אבנים אדומות רבות. פירוש השם אקא-אישי (赤石) הוא "אבן אדומה." אף על פי שברכס עצמו קיימת פסגה הנקראת הר אקאישי, משמש השם גם בהתייחסות לרכס כולו.

פסגות עיקריות
כמעט כל הפסגות העיקריות של הרכס נמצאות בתוך שטח הפארק הלאומי מינאמי אלפּס, שנוסד ב-1964. הרכס הוא מקורם של שני נהרות: נהר אוֹי ונהר טנריו, שנשפכים שניהם לאוקיינוס השקט.

תמונההרגובהיפנית70pxהר הואו2,840 מטרים鳳凰山70pxהר נוקוגירי2,685 מטרים鋸岳70pxהר קאיקומה2,967 מטרים甲斐駒ヶ岳70pxהר סנג'ו3,033 מטרים仙丈ヶ岳70pxהר קיטה3,193 מטרים北岳70pxהר איינו3,189 מטרים間ノ岳70pxהר נוטורי3,026 מטרים農鳥岳70pxהר שיאומי3,047 מטרים塩見岳70pxהר וארוסאווה3,141 מטרים悪沢岳70pxהר אקאישי3,120 מטרים赤石岳70pxהר היג'ירי3,013 מטרים聖岳70pxהר טֶקארי2,591 מטרים光岳

פלורה ופאונה
צמחייה אלפינית, כגון אורן ננסי, נפוצה מעל קו העצים, ובאזור זה חיים מפצח אגוזים מנוקד ושכווי סלע. סרו יפני (סוג יעל) ואייל סיקה נפוצים גם הם בחגורת היער שלמרגלות ההרים.

וולטר וסטון
הכומר והמיסיונר הבריטי וולטר וסטון הכיר את האלפים היפניים לעולם המערבי בספר שכתב בנושא. לזכרו הוקמו מספר אנדרטאות ברחבי האלפים היפניים.

קישורים חיצוניים

 הפארק הלאומי מינאמי אלפס, אתר משרד הסביבה.

קטגוריה:ערכים שבהם תבנית בריטניקה אינה מתאימה
קטגוריה:צ'ובו
אקאישי